2019.
Dragi posjetitelji Lipika, putnici HŽ prijevoza,

dobro došli u posebni vlak za Lipik – naša vrata Slavonije. Lipik je grad vode i lipicanaca, dobrih ljudi i još bolje gastronomije. Naravno, i uspješnih manifestacija.
Da bi Vam danas uljepšali i olakšali boravak u Lipiku, pripremili smo Vam par letaka u prilogu i ove informacije o Lipiku i današnjoj ponudi. Proučite brošure o Lipiku, Toplicama, lipicancima i turističkoj ponudi te plan grada.
Dolazak vlaka u Lipik je u 10:46, a na željezničkoj postaji ćemo Vas prigodno pozdraviti. 
Organizirali smo turistički vlakić koji će Vas odvesti u posjet Državnoj ergeli Lipik. Turistički vlakić će ići tri ture: u 12 sati, u 13 sati i u 14 sati tako da možete odrediti Vama najbolje vrijeme za posjet ergeli. Turistički vlakić ima 2 vagona s ukupno 40-mjesta. Polazak je u centralnom dijelu parka, iza Jelkinog brijega,  uz bijelu kućicu s blagajnom.
Na Ergelu je besplatan ulaz za Vas, naše drage goste, a potrebno je pokazati putničku kartu pri polasku vlaka i na ulazu Ergele. Obilazak traje oko 45 minuta vremena, a putovanje vlakićem 15-tak minuta po smjeru. Ostanak na ergeli se predviđa oko sat vremena. U terminima dolaska grupe vlakićem će biti i osiguran vodič na ergeli koji će Vas provesti kroz povijest razvoja ergele. Državna ergela se nalazi u Lipiku, u ulici Ergela 1, na kraju ulice Matije Gupca, pa ako želite možete i propješačiti do Ergele i nazad (2 km). 
Od 13- 17 sati je otvoren vidikovac u crkvenom tornju.
U 14 sati će cijela grupa s našim vodičem krenuti u obilazak Lipika. Vodič će Vas čekati na parkiralištu kod vidikovca kod crkve.
U 16 sati ispred bine će televizijska vrtlarica Kornelija Benyovsky Šoštarić imati prezentaciju prihranjivanja bilja samo za Vaš vrt.   
Cijeli dan će ulicama Lipika voziti turistički vlakić. Naravno priredili smo i jahanje u parku u suradnji s Kasačkim klubom „Diamant“. 
Na našem 9. Sajmu cvijeća i ukrasnog bilja smo osigurali kvalitetnu ponudu hrane i pića. U velikom šatoru je vrlo bogata sajamska gastronomska ponuda, a uz jezero u hladu hrastova, u malom šatoru  i osvježenje sa svim vrstama pića. Imamo 2 lunaparka te glazbeni program tokom cijelog dana na centralnoj bini.
Na sajmu ćete moći uživati u mnoštvu instalacija od prirodnih materijala, mnogo rukotvorina i „umjetničkih“ djela. To su sve napravili organizatori, volonteri i zaposlenici gradskih tvrtki iz Lipika.    
Na ulazu na Sajam, uz velika vrata smo pripremili knjigu dojmova te nam svakako napišite utiske tokom dana. Cijeniti ćemo Vaše komentare i savjete za sljedeću godinu.
Polazak vlaka za Zagreb je u 18.15. 

Želimo Vam ugodan dan i cvjetno raspoloženje !!! 

[bookmark: _GoBack]U Lipiku Vam toplo preporučamo: 

- u parku posjetiti jedinstveni izvor – paviljon „Grofovo vrelo“ sa ljekovitom geotermalnom vodom gdje 	možete kupiti novi suvenir – višekratne čaše s motivom Lipika i flašice geotermalne vode za 	ponijeti jedinstveni okus Lipika svojoj kući i prijateljima
- u parku posjetiti „Jekinu stazu“ i saznajte povijest Lipika sa informativnih ploča
- kupiti suvenire u bijelim kučicama u centralnom dijelu parka
- uspon na vidikovac sa povijesnim pričama u crkvenom tornju 
- okupati se u bazenu sa ljekovitom vodom u Toplicama
- u Toplicama iznajmiti mtb i električne bicikle za 15 kn/3 sata
- probati izvrstan sladoled u slastičarni „Fontana“
- u restoranu „Nada“ okusiti gastro specijalitete
- osvježiti se u brojnim caffe-barovima

Općenite informacije: 
- trgovine mješovitom robom Lonia (Vukovarska ulica 10), Mlin i pekare (Slavonska ulica 42) rade do 21.30
- bankomat Erste banke (Ulica Marije Terezije 5), a Privredna banka Zagreb (Trg kralja Tomislava 10)
- zadnji redovni vlak iz Lipika polazi u 19:05, ako slučajno zakasnite 
- plan grada je u prilogu, a svakako plan proučite i preko mobitela: 											[image: C:\Users\Hrvoje\Desktop\qr.jpg]
Ukoliko budete trebali pomoć tokom dana molimo, nazovite nas: 
Odgovorna za turističku grupu: Katarina Glazer 099/ 389 8382
Organizator manifestacije: Hrvoje Kovačić  098/575-335

Organizatori događanja : Turistička zajednica grada Lipika, Grad Lipik, LIPKOM, LIRA
Organizatori putovanja: HŽ Putnički prijevoz d.o.o. i Grad Lipik

